钦定古今图书集成/历象汇编/岁功典/第027卷 > 八声甘州〈灯夕寄二隐〉 周密
## 钦定古今图书集成/历象汇编/岁功典/第027卷 > 八声甘州〈灯夕寄二隐〉 周密

“渐萋萋、芳草绿江南，轻晖弄春容。”记少年游处，箫声
巷陌，灯影帘栊。月暖烘炉戏鼓，十里步香红。欹枕听
新雨，往事朦胧。　还是春江梦晓，怕等闲愁见，雁影
西东。喜故人好在，水驿寄诗筒。数芳程渐催花信，送
归帆知第几番风。空吟想，梅花千树，人在其中。